CELEX: 32016R1415
Language: sk
Date: 2016-08-24 00:00:00
Title: Vykonávacie nariadenie Komisie (EÚ) 2016/1415 z 24. augusta 2016, ktorým sa do Registra zaručených tradičných špecialít zapisuje názov [Tepertős pogácsa (ZTŠ)]

25.8.2016   
            
            
               SK
            
            
               Úradný vestník Európskej únie
            
            
               L 230/20
            
         VYKONÁVACIE NARIADENIE KOMISIE (EÚ) 2016/1415
   z 24. augusta 2016,
   ktorým sa do Registra zaručených tradičných špecialít zapisuje názov [Tepertős pogácsa (ZTŠ)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 26 a článok 52 ods. 2,
   keďže:
   
               (1)
            
            
               V súlade s článkom 26 nariadenia (EÚ) č. 1151/2012 Maďarsko predložilo názov „Tepertős pogácsa“ na zápis do Registra zaručených tradičných špecialít podľa článku 22 nariadenia (EÚ) č. 1151/2012 s vyhradením názvu.
            
         
               (2)
            
            
               Názov „Tepertős pogácsa“ je už zaregistrovaný (2) ako zaručená tradičná špecialita bez vyhradenia názvu podľa článku 58 ods. 1 nariadenia Rady (EÚ) č. 1151/2012.
            
         
               (3)
            
            
               Komisia preskúmala predložený názov „Tepertős pogácsa“, ktorý sa následne uverejnil v Úradnom vestníku Európskej únie
                   (3).
            
         
               (4)
            
            
               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Tepertős pogácsa“ by sa mal zapísať do registra s vyhradením názvu,
            
         PRIJALA TOTO NARIADENIE:
   Článok 1
   Názov „Tepertős pogácsa“ (ZTŠ) sa zapisuje do registra s vyhradením názvu.
   Špecifikácia výrobku ZTŠ „Tepertős pogácsa“ sa považuje za špecifikáciu zaručenej tradičnej špeciality „Tepertős pogácsa“ podľa článku 19 nariadenia (EÚ) č. 1151/2012 s vyhradením názvu.
   Názov uvedený v prvom odseku sa vzťahuje na výrobok triedy 2.3. Chlieb, zákusky, koláče, cukrovinky, čajové pečivo a iné pekárske výrobky uvedenej v prílohe XI k vykonávaciemu nariadeniu Komisie (EÚ) č. 668/2014 (4).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. augusta 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 14.12.2012, s. 1.
   
      (2)  Nariadenie Komisie (EÚ) č. 1144/2013 z 13. novembra 2013, ktorým sa do Registra zaručených tradičných špecialít zapisuje názov [Tepertős pogácsa (ZTŠ)] (Ú. v. EÚ L 303, 14.11.2013, s. 17).
   
      (3)  Ú. v. EÚ C 94, 10.3.2016, s. 8.
   
      (4)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).